CELEX: 62018TN0307
Language: bg
Date: 2018-05-16 00:00:00
Title: Дело T-307/18: Жалба, подадена на 16 май 2018 г. — Zhejiang Jiuli Hi-Tech Metals/Комисия

201806220641970442018/C 240/643072018TC24020180709BG01BGINFO_JUDICIAL20180516555511Дело T-307/18: Жалба, подадена на 16 май 2018 г. — Zhejiang Jiuli Hi-Tech Metals/Комисия
 ---documentbreak--- C2402018BG5510120180516BG0064551551Жалба, подадена на 16 май 2018 г. — Zhejiang Jiuli Hi-Tech Metals/Комисия
   (Дело T-307/18)2018/C 240/64Език на производството: английски
      Страни
   
   
      Жалбоподател: Zhejiang Jiuli Hi-Tech Metals Co. Ltd (Хучжоу, Китай) (представители: K. Adamantopoulos и P. Billiet, lawyers)
   
      Ответник: Европейска комисия
   
      Искания на жалбоподателя
   
   Жалбоподателят иска от Общия съд:
   
            —
         
         
            да отмени Регламент за изпълнение (ЕС) № 2018/330 на Комисията от 5 март 2018 година за налагане на окончателно антидъмпингово мито върху вноса на някои видове безшевни тръби от неръждаема стомана с произход от Китайската народна република вследствие на преглед с оглед изтичане на срока на действие съгласно член 11, параграф 2 от Регламент (ЕС) 2016/1036 на Европейския парламент и на Съвета и
         
      
            —
         
         
            да осъди Европейската комисия да заплати съдебните разноски на жалбоподателя.
         
      
      Основания и основни доводи
   
   В подкрепа на жалбата си жалбоподателят излага пет основания.
   
            1.
         
         
            Първото основание е, че Регламент 2018/330 бил приет от Комисията по начин, който съществено нарушавал правото на защита на жалбоподателя и противоречал на член 3, параграф 2, член 16, параграф 1, член 19, параграф 2, член 19, параграф 4, член 20, параграф 2, член 20, параграф 4, член 21, параграф 5 и член 21, параграф 7 от Регламент (ЕС) 2016/1036 на Европейския парламент и на Съвета от 8 юни 2016 година за защита срещу дъмпингов внос от страни, които не са членки на Европейския съюз, както и на член 3, параграф 1, член 5, параграф 3, член 6, параграф 1, член 6, параграф 1, точка 2, член 6, параграф 2, член 6, параграф 4, член 6, параграф 5, точка 1, член 6, параграф 6 и член 6, параграф 9 от Антидъмпинговото споразумение на СТО.
         
      
            2.
         
         
            Второто основание е, че като приела Регламент 2018/330, Комисията допуснала явни грешки в преценката на правото и на фактите, тъй като използвала методологията с държавата аналог за изчисляване на нормалната стойност за жалбоподателя в нарушение от член 1, параграф 2, член 1, параграф 3, член 2, буква а), точка 1, член 2, буква а), точка 7 и член 11, параграф 9 от Регламент 2016/1036, както и членове 2.2 и 6.10.1 от Антидъмпинговото споразумение на СТО. Комисията не посочила каквито и да било мотиви за прилагането към случая на жалбоподателя на член 2, параграф 7 от Регламент 2016/1036.
         
      
            3.
         
         
            Третото основание е, че като приела Регламент 2018/330, Комисията допуснала явни грешки в преценката на правото и на фактите, тъй като се основала на грешен контролен номер на разглеждания продукт в нарушение на член 2, буква а), точка 2, член 2, буква а), точка 5, член 2, буква а), точка 6, член 6, параграф 7, член 6, параграф 8 и член 16, параграф 1 от Регламент 2016/1036, както и на член 2, параграф 2, точка 1, подточка 1, член 2, параграф 2, точка 2, член 2, параграф 4 и член 2, параграф 6 от Антидъмпинговото споразумение на СТО.
         
      
            4.
         
         
            Четвъртото основание е, че като приела Регламент 2018/330, Комисията допуснала явни грешки в преценката на правото и на фактите, тъй като приложената методология съществено изкривявала дъмпинговия марж на жалбоподателя в нарушение на член 1, параграф 4, член 2, буква а), точка 6, член 2, буква в), точка 10, член 2, буква г), точка 11, член 17, параграф 1, член 17, параграф 2 и член 18, параграф 3 от Регламент 2016/1036, както и на член 2, параграф 2, член 2, параграф 2, точка 2, член 2, параграф 4, член 2, параграф 4, точка 2, член 2, параграф 6, член 3, параграф 6 и член 9, параграф 2 от Антидъмпинговото споразумение на СТО.
         
      
            5.
         
         
            Петото основание е, че като е приела Регламент 2018/330, Комисията допуснала явни грешки в преценката на правото и на фактите, тъй като установила вредите и вероятността от повторно причиняване на вреди, без да провери причинно-следствената връзка в нарушение на член 1, параграф 1, член 1, параграф 2, член 1, параграф 3, член 2, буква г), точка 12, член 2, буква б), точка 9, член 3, параграф 2, член 3, параграф 3, член 3, параграф 6, член 3, параграф 7, член 3, параграф 9 и член 11, параграф 1 от Регламент 2016/1036, както и на член 1, член 2, параграф 1, член 2, параграф 4, точка 2, член 3, параграф 1, член 3, параграф 5, член 3, параграф 7 и член 9, параграф 3 от Антидъмпинговото споразумение на СТО.